Pokémon

Τo  Pokémon (ιαπωνικά: ポケットモンスター, Χέπμπορν: Poketto Monsutā) είναι franchise που περιλαμβάνει anime και βιντεοπαιχνίδια. Η σειρά αυτή ξεκίνησε όταν ο Σατόσι Τάτζιρι σκέφτηκε την ιδέα να δημιουργήσει ένα παιχνίδι για το Game Boy της Nintendo, όπου "μαγικά" πλάσματα θα μπορούσαν να πιάνονται, να παλεύουν μεταξύ τους, και να ανταλλάσσονται. Το anime Pokémon προβλήθηκε στην Ιαπωνία για πρώτη φορά ένα χρόνο περίπου μετά το βιντεοπαιχνίδι και δεν άργησε πολύ να φτάσει σε πολλές άλλες χώρες στις οποίες έκανε επίσης μεγάλη επιτυχία. Ολόκληρο το franchise των Pokémon έχει αποφέρει πάνω από 40 δισεκατομμύρια δολάρια, γεγονός που το καθιστά ένα από τα πιο επιτυχημένα media franchises στην ιστορία. Τα βιντεοπαιχνίδια έχουν πουλήσει πάνω από 270 εκατομμύρια αντίτυπα, με αποτέλεσμα να θεωρείται η δεύτερη πιο εμπορική σειρά βιντεοπαιχνιδιών στην ιστορία, μετά τη σειρά Mario.

Μέσα

Βιντεοπαιχνίδια 
Τα παιχνίδια της σειράς Pokémon ανήκουν στο είδος περιπέτειας ρόλων. Ο χαρακτήρας που ελέγχει ο παίκτης έχει την δυνατότητα να εξερευνήσει τον κόσμο των Pokémon και να συναντήσει διάφορα πλάσματα (Pokémon) τα οποία μπορεί να πιάσει, αλλά και να πολεμήσει μαζί τους. Επίσης μπορεί να συναντήσει και άλλους χαρακτήρες στο ίδιο το παιχνίδι με τους οποίους μπορεί να μονομαχήσει ή να ανταλλάξει Pokémon. Το κάθε Pokémon έχει στατιστικά τα οποία αυξάνονται ή μειώνονται ανάλογα με την εκπαίδευση που δέχονται από τον εκπαιδευτή τους, δηλαδή τον παίκτη. Η εκπαίδευση κυρίως γίνεται μέσω της μάχης με άλλα Pokémon ή μέσω διάφορων "φαρμάκων" που μπορεί να τους δώσει ο παίκτης. Ο κόσμος των Pokémon είναι αρκετά σύνθετος αφού το κάθε Pokémon έχει πολλά χαρακτηριστικά που το κάνουν να ξεχωρίζει από τα υπόλοιπα Pokémon. Χαρακτηριστικά όπως ο τύπος του, η φύση του, οι ειδικές επιδράσεις του, το επίπεδο του, τα στατιστικά του κ.τ.λ. Συνδυάζοντας όλα αυτά τα χαρακτηριστικά οι μάχες μεταξύ των Pokémon και γενικά η εκπαίδευση τους έχει αρκετό ενδιαφέρον. Γι' αυτό και μόνο το λόγο χρειάζεσαι στρατηγική για να καταφέρεις να τερματίσεις το παιχνίδι. Ένα παράδειγμα είναι το γεγονός ότι ο τύπος ή αλλιώς το στοιχείο της φύσης στο οποίο ανήκει το κάθε Pokémon, έχει αδυναμίες σε άλλους τύπους και πλεονέκτημα σε κάποιους άλλους (π.χ. ο τύπος της φωτιάς έχει αδυναμία στον τύπο του νερού αλλά πλεονέκτημα απέναντι στον τύπο του πάγου), όμως σε κάποιους άλλους τύπους δεν επιδρά καθόλου ή επιδρά λιγότερο. Επίσης, στα Game Boy, Game Boy Color και Game Boy Advance με το καλώδιο σύνδεσης (Link Cable) υπάρχει δυνατότητα αλληλεπίδρασης δυο παιχτών. Επιπλέον, τα παιχνίδια Pokémon για τις κονσόλες Nintendo DS, Nintendo 3DS και Nintendo Switch έχουν τη δυνατότητα να αλληλεπιδρούν μεταξύ τους μέσω διαδικτύου (οι παίχτες μπορούν να ανταλλάξουν Pokémon ή να κάνουν μάχη). Μέχρι στιγμής, υπάρχουν πολλά παιχνίδια για όλες τις φορητές και μερικές σταθερές κονσόλες της Nintendo.

Anime 
Η σειρά Pokémon διηγείται τις περιπέτειες του Ash Ketchum (サトシ, Satoshi) ενός νέου εκπαιδευτή από την πόλη Πάλετ, στο ταξίδι του στον κόσμο των Pokémon με σκοπό να γίνει ο Αφέντης των Pokémon. Ο Ash ταξιδεύει με την Misty (カスミ, Kasumi), τον Brock (タケシ, Takeshi) (τον οποίο αντικαθιστά ο Τρέισι (Κέντζι, ケンジ, Kenji) και τον, διάσημο πλέον, Pikachu (ピカチュウ, Pikachu) σε διάφορα γυμναστήρια και μέρη για να κερδίσει εμβλήματα και να πιάσει καινούρια Pokémon. Το ταξίδι του όμως δεν είναι εύκολο. Ο Ash πρέπει να αντιμετωπίσει την ομάδα "Πύραυλος" (ロケット団, Roketto Dan), τη Jessie (ムサシ, Musashi), τον James (コジロウ, Kojirou) και τον Meowth (ニャース, Nyasu) - ένα Pokémon που στο παρελθόν έμαθε να μιλάει ανθρώπινα για να κερδίσει τη αγάπη του - με τα υποχθόνια σχέδιά τους προσπαθούν να κλέψουν τον Pikachu, και όχι μόνο. Τα Pokémon είναι μία από τις λίγες σειρές anime πού έχουν καταφέρει να αποσπάσουν τόσο μεγάλη επιτυχία παγκοσμίως.

Ταινίες Άνιμε

 1998 Pokémon: Η Πρώτη Ταινία
 1999 Pokémon: Η Δύναμη του Ενός

 2000 Pokémon 3: The Movie - Spell of the Unown
 2001 Pokemon: Mewtwo Returns
 2001 Pokémon 4Ever
 2002 Πόκεμον 5 : Ήρωες
 2003 Jirachi—Wish Maker
 2004 Destiny Deoxys
 2005 Lucario and the Mystery of Mew
 2006 Pokémon Ranger and the Temple of the Sea
 2007 Το ξύπνημα του Νταρκράι
 2008 Giratina and the Sky Warrior
 2009 Πόκεμον 12 : Ο Αρκέους και το πετράδι της ζωής
 2010 Zoroark—Master of Illusions

 2011 White—Victini and Zekrom
 2011 Black—Victini and Reshiram
 2012 Kyurem vs. the Sword of Justice
 2013 Genesect and the Legend Awakened
 2014 Diancie and the Cocoon of Destruction
 2015 Hoopa and the Clash of Ages
 2016 Volcanion and the Mechanical Marvel
 2017 I Choose You!
 2018 The Power of Us
 2019 Mewtwo Strikes Back: Evolution
 2019 Πόκεμον Ντετέκτιβ Πικάτσου (κινηματογραφική ταινία μυστηρίου)
 2020 Τα μυστικά της ζούγκλας

Πλάσματα Pokemon
 Bulbasaur (προφέρεται: /ˈbʌlbəˌsɔːr/), γνωστό και ως Fushigidane (フシギダネ) στην Ιαπωνία, είναι το πρώτο Pokémon του Pokedex στο Pokémon franchise της Game Freak και της Nintendo. Ο σχεδιασμός του έγινε από τον Κεν Σουγκιμόρι,  και η ονομασία του προέρχεται από το "bulb" και το "dinosaur". Η πρώτη του εμφάνιση γίνεται στις Pokémon Red and Blue και είναι ένα από τα αρχικά Pokémon (Starter Pokémon). Ωστόσο, αργότερα εμφανίζεται  σε sequels, spin-off παιχνίδια, άλλα σχετικά εμπορεύματα, ταινίες, σειρές και έντυπα.  Είναι γνωστό ως Seed Pokémon, γεγονός που του επιτρέπει να ζήσει για μέρες μόνο από τον ήλιο.

 Pikachu (ιαπωνικά:  ピカチュウ, Χέπμπορν: Pikachū). Το σχεδιασμό του φανταστικού πλάσματος ξεκίνησε ο Ατσούκο Νισίντα και τελείωσε ο Κεν Σουγκιμόρι. Η πρώτη εμφάνιση του χαρακτήρα έγινε στις ιαπωνικές εκδόσεις των κασετών του Game Boy, Pokémon Red και Green, και αργότερα, στην παγκόσμια κυκλοφορία τους, Pokémon Red και Blue. Όπως όλα τα είδη των Pokémon, έτσι και το Pikachu πιάνεται από τους ανθρώπους, ώστε να πολεμήσει άλλα Pokémon, για λόγους διασκέδασης. Παρόλα αυτά, το συγκεκριμένο πλάσμα του franchise είναι ίσως το δημοφιλέστερο, καθότι είναι και ένας από τους κεντρικούς ήρωες της σειράς Pokémon. Πλέον θεωρείται μία μασκότ για το franchise, εισχωρώντας και στη νεότερη ιαπωνική κουλτούρα.

Παραπομπές

Εξωτερικοί σύνδεσμοι 

  
 

Pokémon
Εμπορικά σήματα οπτικοακουστικών μέσων
Ιαπωνικά εμπορικά σήματα